অন্যদিকে, এই অচলাবস্থার জন্য বিরোধীদের দিকে আঙুল তুলেছেন শাসক আওয়ামি লিগের নেতারা। তাঁদের বক্তব্য, বিরোধীদের দাবি শুধু সংবিধান বিরোধীই নয়, একইসঙ্গে পরস্পর বিরোধী। বৈঠক শেষে আওয়ামি লিগের সাধারণ সম্পাদক ওবায়দুল কাদের সাংবাদিকদের জানান, বিরোধীদের সাত দফা দাবির বেশ কয়েকটি মেনে নিয়েছে সরকার। যেমন নির্বাচনে লেভেল প্লেয়িং ফিল্ড তৈরি, বিরোধী নেতানেত্রীদের মুক্তি প্রভৃতি দাবি মেনে নিতে সরকারের কোনও আপত্তি নেই। এই সমস্ত বিষয় নিয়ে বিরোধীদের সঙ্গে বৈঠকে বসতে তাঁরা আর আগ্রহী না হলেও আলোচনার দরজা সবসময় খোলা বলে জানিয়েছেন শাসকদলের এই বর্ষীয়ান নেতা।